A chọpụtara n'izizi maka ọrịa nje korona a na-egbu ọtụtụ mmadụ na Naijiria ka ọnwa Febụwarị dị na mkpụrụ ụbọchị iri abụọ na asaa, mgbe otu nwoke si obodo Italy bu ya wee bia na Legọsị. Ọ bụ SARS-CoV-2 na-akpata ọria a.Ebe nke abụọ a hụrụ onye bu ọria a bụ n'Ewekoro,nke di n' Ogun State, Ọ bụ onye Naijiria ya na nwoke Italy ahụ nwere mmekọ. Ka ọnwa Jenụwarị afọ 2020 dị na mkpụrụ ụbochị iri abụọ na asatọ , Gọọmentị na-achị obodo Naijiria gwara ndi obodo njikere ha dị maka igbochi ọria nje korona a nakwa ka ha si eme nyocha na nlele n'ọdụ ụgbọelu ise di na Naijiria, Ọdụelu ụgbọelu ndị a gụnyere Enugu, Lagos, Rivers, Kano na FCT . Otu ụbọchị ahụ, ụlọ ọrụ na-ahụ maka ọria bụ nke a kpọrọ Nigeria Centre for Disease Control kwukwara na ha eguzobela otu ga-enyere aka hụ na-egbochiri ọrịa a mgbe ọ ga-amụsaba na Naijiria N'ọnwa Jenụwarị na mkpụrụ ụbọchị iri atọ na otu n'afọ 2020, site na ka nje korona a bu nke akpọkwara COVID 19 sitere na mba China malite na-aga mba ụwa niile, Gọọmentị Naijiria wubere otu akpọrọ Coronavirus Preparedness Group.